title: Rialachán Tarmligthe (AE) 2021/1244 ón gCoimisiún an 20 Bealtaine 2021 lena leasaítear Iarscríbhinn X a ghabhann le Rialachán (AE) 2018/858 ó Pharlaimint na hEorpa agus ón gComhairle a mhéid a bhaineann le rochtain chaighdeánaithe ar fhaisnéis dhiagnóiseach ar bord feithicle agus ar fhaisnéis faoi dheisiú agus faoi chothabháil feithiclí, agus leis na ceanglais agus na nósanna imeachta i ndáil le rochtain ar fhaisnéis slándála feithiclí

text:
                  30.7.2021

                  GA

                  Iris Oifigiúil an Aontais Eorpaigh

                  L 272/16

         RIALACHÁN TARMLIGTHE (AE) 2021/1244 ÓN gCOIMISIÚN
         an 20 Bealtaine 2021
         lena leasaítear Iarscríbhinn X a ghabhann le Rialachán (AE) 2018/858 ó Pharlaimint na hEorpa agus ón gComhairle a mhéid a bhaineann le rochtain chaighdeánaithe ar fhaisnéis dhiagnóiseach ar bord feithicle agus ar fhaisnéis faoi dheisiú agus faoi chothabháil feithiclí, agus leis na ceanglais agus na nósanna imeachta i ndáil le rochtain ar fhaisnéis slándála feithiclí
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2018/858 ó Pharlaimint na hEorpa agus ón gComhairle an 30 Bealtaine 2018 maidir le ceadú mótarfheithiclí agus a leantóirí, agus córas, comhpháirteanna agus aonad teicniúil ar leithligh atá ceaptha le haghaidh feithiclí den sórt sin, agus faireachas margaidh orthu, lena leasaítear Rialachán (CE) Uimh. 715/2007 agus Rialachán (CE) Uimh. 595/2009 agus lena n-aisghairtear Treoir 2007/46/CE (1), agus go háirithe Airteagal 61(11) de,
         De bharr an mhéid seo a leanas:

                     (1)

                     Le hAirteagal 61(2) de Rialachán 2018/858 ceanglaítear ar mhonaróirí feithiclí faisnéis dhiagnóiseach ar bord feithicle (OBD) agus faisnéis faoi dheisiú agus faoi chothabháil feithiclí (RMI) a chur ar fáil ar a suíomhanna gréasáin féin. Níl critéir chomhchuibhithe ar bith ann, áfach, maidir leis an mbealach ina gcuirfear an fhaisnéis sin ar fáil, rud a fhágann gur gá d’oibreoirí neamhspleácha iad féin a chur in oiriúint don iomad seirbhísí agus cineálacha téarmaíochta éagsúla.

                     (2)

                     Sa Tuarascáil ón gCoimisiún chuig Parlaimint na hEorpa agus chuig an gComhairle an 9 Nollaig 2016 (2) maidir le hoibriú an chórais rochtana ar fhaisnéis faoi dheisiú agus faoi chothabháil feithiclí, thángthas ar an gconclúid go bhféadfaí an t-ualach ar oibreoirí neamhspleácha a mhaolú trí na suíomhanna gréasáin sin agus an téarmaíocht chomhfhreagrach a chaighdeánú.

                     (3)

                     Rochtain a fháil ar fhaisnéis DAB feithicle agus ar RMI feithicle, ós rud é gur cheart gurbh fhéidir sin beag beann ar an gcineál gléasra cumhachta atá ag feithicil, is gá a shoiléiriú nach le haghaidh ceanglais a bhaineann le hastaíochtaí amháin atá an rochtain sin éigeantach.

                     (4)

                     An 15 Meán Fómhair 2014, d’fhoilsigh an Coiste Eorpach um Chaighdeánú (CEN) Codanna 1 go 5 de chaighdeán EN ISO 18541 “Feithiclí bóthair – Rochtain chaighdeánaithe ar fhaisnéis faoi dheisiú agus faoi chothabháil mótarfheithiclí (RMI)”. Malartú faisnéise DAB feithicle agus RMI feithicle idir monaróirí agus oibreoirí neamhspleácha, is é is aidhm do na codanna sin an malartú sin a éascú trí na ceanglais theicniúla agus na nósanna imeachta a bhunú maidir le rochtain ar an bhfaisnéis sin a éascú. Is iomchuí, dá bhrí sin, tagairt a dhéanamh in Iarscríbhinn X a ghabhann le Rialachán (AE) 2018/858 do cheanglais Chodanna 1 go 5 de chaighdeán EN ISO 18541-2014.

                     (5)

                     Ós rud é go gcuimsítear i bhfaisnéis DAB feithicle agus in RMI feithicle faisnéis atá ríthábhachtach chun slándáil na feithicle a áirithiú, tá gnéithe áirithe slándála feithicle nár chóir rochtain a thabhairt orthu ach d’oibreoirí neamhspleácha a chomhlíonann na ceanglais a leagtar síos san Iarscríbhinn seo.

                     (6)

                     De réir mholtaí an Fhóraim maidir le Rochtain ar Fhaisnéis faoi Fheithiclí, moltaí dá dtagraítear in Airteagal 66(1) de Rialachán (AE) 2018/858, ba cheart a áireamh ar na ceanglais sin eintitis chreidiúnaithe na hoibreoirí neamhspleácha lena mbaineann a fhormheas agus fostaithe na n-oibreoirí sin atá i mbun na ngníomhaíochtaí ábhartha a údarú. Is gá, dá bhrí sin, an nós imeachta a leagan síos maidir le hoibreoirí neamhspleácha a fhormheas agus a údarú le rochtain a fháil ar ghnéithe slándála feithiclí, rud ba cheart a bhunú ar an “Scéim um chreidiúnú, formheas agus údarú le rochtain a fháil ar Fhaisnéis faoi Dheisiú agus faoi Chothabháil a bhaineann leis an tSlándáil (RMI)”, scéim a bhailíochtaigh an Comhar Eorpach don Chreidiúnú an 19 Bealtaine 2016. Is gá a mheas freisin an bhfuil baint ag na hoibreoirí sin le gníomhaíochtaí neamhdhlisteanacha gnó.

                     (7)

                     Ina theannta sin, ról agus freagrachtaí na gcomhlachtaí atá bainteach le formheas agus údarú oibreoirí neamhspleácha agus a bhfostaithe le rochtain a fháil ar fhaisnéis faoi dheisiú agus faoi chothabháil feithiclí ar faisnéis í a bhaineann leis an tslándáil, is gá an ról agus na freagrachtaí sin a leagan síos.

                     (8)

                     Ionas gur féidir leis na Ballstáit agus na húdaráis náisiúnta, chomh maith leis na hoibreoirí eacnamaíocha, ullmhú do chur i bhfeidhm na rialacha nua a thabharfar isteach leis an ngníomh seo, ba cheart an dáta cur i bhfeidhm a chur siar.

                     (9)

                     Ba cheart, dá bhrí sin, Iarscríbhinn X a ghabhann le Rialachán (AE) 2018/858 a leasú dá réir,

               TAR ÉIS AN RIALACHÁN SEO A GHLACADH:

            Airteagal 1
            Iarscríbhinn X a ghabhann le Rialachán (AE) 2018/858, leasaítear í i gcomhréir leis an Iarscríbhinn a ghabhann leis an Rialachán seo.

            Airteagal 2
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
            Beidh feidhm aige ón 30 Iúil 2023.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 20 Bealtaine 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 151, 14.6.2018, lch. 1.

            (2)  Tuarascáil ón gCoimisiún chuig Parlaimint na hEorpa agus chuig an gComhairle maidir le hoibriú an chórais rochtana ar fhaisnéis faoi dheisiú agus faoi chothabháil feithiclí, córas a bunaíodh le Rialachán (CE) Uimh. 715/2007 maidir le cineálcheadú mótarfheithiclí i dtaca le hastaíochtaí ó fheithiclí éadroma paisinéirí agus tráchtála (Euro 5 agus Euro 6) agus maidir le rochtain ar fhaisnéis faoi dheisiú agus faoi chothabháil feithiclí, COM(2016) 0782 final.

            IARSCRÍBHINN
            Leasaítear Iarscríbhinn X a ghabhann le Rialachán (AE) 2018/858 mar a leanas:

                        (1)

                        cuirtear an méid seo a leanas in ionad phointe 2.1:

                                    “2.1.

                                    Cuirfidh monaróir na socruithe agus na nósanna imeachta is gá i bhfeidhm, i gcomhréir leis an gcéad abairt den dara fomhír d’Airteagal 61(2), chun a áirithiú gur féidir rochtain a fháil ar fhaisnéis DAB feithicle agus ar fhaisnéis faoi dheisiú agus faoi chothabháil feithiclí trí shuíomhanna gréasáin. An oibleagáid atá ar mhonaróirí faisnéis DAB agus faisnéis faoi dheisiú agus faoi chothabháil feithiclí a sholáthar ar a suíomh gréasáin i bhformáid chaighdeánaithe, toimhdeofar go bhfuiltear i gcomhréir leis an oibleagáid sin ach na nithe a leanas a chomhlíonadh – Cuid 1 “Faisnéis ghinearálta agus sainiú cáis úsáide”, Cuid 2 “Ceanglais theicniúla”, Cuid 3 “Ceanglais feidhmíochta maidir leis an gcomhéadan úsáideora” de chaighdeán EN ISO 18541 – 2014, Cuid 4 “Tástáil chomhréireachta” de chaighdeán EN ISO 18541 – 2015 agus Cuid 5 “Foráil shonrach maidir le feithiclí tromshaothair”“Feithiclí bóthair — Rochtain chaighdeánaithe ar fhaisnéis faoi dheisiú agus faoi chothabháil mótarfheithiclí (RMI)” de chaighdeán EN ISO 18541 – 2018. Rochtain ar fhaisnéis DAB feithicle agus ar fhaisnéis faoi dheisiú agus faoi chothabháil feithiclí, is ar bhealach sorochtana pras a dhéanfar an rochtain sin a dheonú.”;

                        (2)

                        cuirtear an méid seo a leanas in ionad phointe 2.5.2:

                                    “2.5.2.

                                    lámhleabhair seirbhíse, lena n-áirítear taifid seirbhíse agus chothabhála, agus tagairtí sonraíochtaí teicniúla maidir le sreabháin, lena n-áirítear maidir le bealaí, leachtanna coscán agus leachtanna fuaraithe;”;

                        (3)

                        i bpointe 2.9, cuirtear an méid seo a leanas in ionad na chéad mhíre:
                        “Chun críoch DAB feithicle, déanfar diagnóisic, faisnéis faoi dheisiú agus faoi chothabháil, faisnéis faoi fhaireachán agus faoi chigireacht, sruth sonraí díreach na feithicle, lena n-áirítear lochtchóid agus feidhmeanna diagnóiseacha, déanfar na nithe sin a chur ar fáil tríd an bport sonraí srathach ar an nascóir caighdeánaithe nasctha sonraí a shonraítear i mír 6.5.1.4, rud a dhéanfar i gcomhréir leis na sonraíochtaí a leagtar amach i roinn 6.5.3. d’fhoscríbhinn 1 a ghabhann le hIarscríbhinn 11 a ghabhann le Rialachán Uimh. 83 ó Choimisiún Eacnamaíochta na Náisiún Aontaithe don Eoraip (UN/ECE) (*1) agus i gcomhréir le mír 4.7.3 d’Iarscríbhinn 9B agus na doiciméid caighdeáin tagartha a leagtar amach i bhFoscríbhinn 6 a ghabhann leis an Iarscríbhinn sin a ghabhann le Rialachán Uimh. 49 ó Choimisiún Eacnamaíochta na Náisiún Aontaithe don Eoraip(UN/ECE) (*2)

                           (*1)  Rialachán Uimh. 83 ó Choimisiún Eacnamaíochta na Náisiún Aontaithe don Eoraip (UN/ECE) — Forálacha aonfhoirmeacha maidir le ceadú feithiclí a mhéid a bhaineann le hastú truailleán de réir riachtanais bhreosla inneall (IO L 42, 15.2.2012, lch. 1)."

                           (*2)  Rialachán Uimh. 49 ó Choimisiún Eacnamaíochta na Náisiún Aontaithe don Eoraip (UN/ECE) — Forálacha aonfhoirmeacha maidir leis na bearta atá le déanamh i gcoinne astú truailleán gásach agus cáithníneach ó innill dócháin inmheánaigh agus innill adhainte deimhní atá le húsáid i bhfeithiclí, agus i gcoinne astú truailleán gásach ó innill adhainte deimhní a bhreoslaítear le gás nádúrtha nó le gás peitriliam leachtaithe atá le húsáid i bhfeithiclí (IO L 180, 8.7.2011, lch. 53).”;"

                        (4)

                        i bpointe 6.1, cuirtear an méid seo a leanas in ionad na chéad mhíre:
                        “An oibleagáid atá ar mhonaróirí faisnéis DAB agus faisnéis faoi dheisiú agus faoi chothabháil feithiclí a sholáthar ar a suíomh gréasáin i bhformáid chaighdeánaithe, toimhdeofar go bhfuiltear i gcomhréir leis an oibleagáid sin ach na Codanna de chaighdeán EN ISO 18541 dá dtagraítear i bpointe 2.1. a chomhlíonadh.”;

                        (5)

                        cuirtear an méid seo a leanas in ionad phointe 6.2:
                        “Rochtain ar ghnéithe slándála feithicle a thabhairt d’oibreoirí neamhspleácha, is faoi chosaint teicneolaíochta slándála a dhéanfar sin agus i gcomhréir leis na ceanglais seo a leanas:”;

                        (6)

                        leasaítear pointe 6.3 mar a leanas:

                                    (a)

                                    cuirtear an méid seo a leanas in ionad na chéad abairte:
                                    “An nós imeachta dá dtagraítear i bpointe 6.2 chun oibreoirí neamhspleácha a cheadú agus a údarú le rochtain fháil ar ghnéithe slándála feithicle, leagtar amach é in bhFoscríbhinn 3. Ról agus freagrachtaí na gcomhlachtaí a bhfuil baint acu le creidiúnú, formheas agus údarú oibreoirí neamhspleácha, sonraítear iad trí bhíthin ceanglais feidhmiúla ina bhfuil samplaí agus cásanna úsáide, ceanglais a leagtar síos i bhFógra ón gCoimisiún.”;

                                    (b)

                                    cuirtear isteach an mhír seo a leanas:
                                    “Chun críocha an nós imeachta sin, ní mheasfar go bhfuil oibreoirí ag gabháil do ghníomhaíocht dhlisteanach ghnó i gcás ina bhfógróidh siad nó ina dtáirgeoidh siad oibríochtaí deisithe nó cothabhála a d’imreodh tionchar diúltach ar fheidhmíocht astaíochtaí na feithicle. Cuimseofar ansin:

                                                (a)

                                                feistí rialaithe truaillithe nó córais rialaithe astaíochtaí a dhíghníomhachtú nó a bhaint, feidhmíocht na nithe sin a dhíghrádú, nó a mífheidhmiú a cheilt;

                                                (b)

                                                feistí sáraithe (*3) nó straitéisí sáraithe (*4) a shuiteáil;

                                                (c)

                                                feistí um fhaireachán a dhéanamh ar ídiú breosla nó fuinnimh leictrigh a dhíghníomhachtú nó a bhaint, nó baint do na feistí sin, nó baint do léamha odaiméadair;

                                                (d)

                                                baint don aonad rialaithe innill, an chumhacht rátaithe innill san áireamh.

                                       (*3)  Faoi mar a shainmhínítear in Airteagal 3(10) de Rialachán (AE) Uimh. 715/2007."

                                       (*4)  Faoi mar a shainmhínítear in Airteagal 3(8) de Rialachán (AE) Uimh. 595/2009.”;"

                        (7)

                        cuirtear isteach Foscríbhinn 3 seo a leanas:

                              “Foscríbhinn 3

                              An nós imeachta maidir le hoibreoirí neamhspleácha a fhormheas agus a údarú le rochtain a fháil ar ghnéithe slándála feithicle (*5)

                              1.   Raon feidhme
                              Is san Fhoscríbhinn seo atá na ceanglais atá ann chun oibreoirí neamhspleácha a fhormheas agus a údarú, oibreoirí a bhfuil gá acu le rochtain ar fhaisnéis faoi dheisiú agus faoi chothabháil feithiclí ar faisnéis í a bhaineann leis an tslándáil (RMI).
                              Sonraítear go mion inti an próiseas agus na comhlachtaí is gá chun oibreoirí neamhspleácha a fhormheas agus a údarú le rochtain a fháil ar fhaisnéis faoi dheisiú agus faoi chothabháil feithiclí ar faisnéis í a bhaineann leis an tslándáil maidir le feithiclí éadroma paisinéirí agus tráchtála agus le feithiclí tromshaothair.
                              2.   Sainmhínithe agus téarmaí giorraithe
                              2.1.   Sainmhínithe
                              Chun críocha na Foscríbhinne seo, beidh feidhm ag na sainmhínithe seo a leanas:
                              2.1.1.   ‘Creidiúnú’
                              ciallóidh ‘creidiúnú’ creidiúnú faoi mar a shainmhínítear in Airteagal 2, pointe 10 de Rialachán (CE) Uimh. 765/2008
                              2.1.2.   ‘Fostaí de chuid IO’
                              Ciallóidh ‘fostaí de chuid IO’ fostaí de chuid oibreoir neamhspleách (IO) formheasta ar fostaí é a mbeidh rochtain aige ar RMI a bhaineann leis an tslándáil a luaithe a údaróidh comhlacht um measúnú comhréireachta (CAB) é
                              2.1.3.   ‘Faisnéis faoi dheisiú agus faoi chothabháil a bhaineann leis an tslándáil’ nó ‘RMI a bhaineann leis an tslándáil’
                              ‘Faisnéis faoi dheisiú agus faoi chothabháil a bhaineann leis an tslándáil’ nó ‘RMI a bhaineann leis an tslándáil’, ciallóidh sé sin an fhaisnéis, na bogearraí, na feidhmeanna agus na seirbhísí is gá chun na gnéithe a ndearna an monaróir cuid den fheithicil díobh ionas nach ngoidfear an fheithicil ná nach dtiomáinfear chun siúil í agus go bhféadfar í a rianú agus a fháil ar ais, chun na gnéithe sin a dheisiú agus a chothabháil.
                              2.1.4.   ‘Deimhniú maidir le hiniúchadh formheasa’
                              Ciallóidh “deimhniú maidir le hiniúchadh formheasa” an deimhniú arna eisiúint ag an CAB chuig na IOnna a chomhlíonann na critéir formheasa a leagtar amach san Fhoscríbhinn seo, ar deimhniú é lena ndeimhnítear go bhfuil na IOnna sin formheasta agus gur féidir le fostaithe dá gcuid údarú a iarraidh chun rochtain a fháil ar RMI é a bhaineann leis an tslándáil.
                              2.1.5.   ‘Deimhniú maidir le hiniúchadh údarúcháin’
                              Ciallóidh ‘deimhniú maidir le hiniúchadh údarúcháin’ an deimhniú arna eisiúint ag an CAB chuig fostaithe de chuid IOnna a chomhlíonann na critéir údarúcháin a leagtar amach san Fhoscríbhinn seo, ar deimhniú é lena ndeimhnítear go bhfuil na fostaithe sin údaraithe le rochtain a fháil ar RMI a bhaineann leis an tslándáil ar shuíomh gréasáin monaróra.
                              2.1.6.   ‘Lárionad iontaoibhe’ nó ‘TC’
                              Ciallóidh ‘lárionad iontaoibhe’ nó ‘TC’ an comhlacht arna ainmniú ag SERMI agus arna fhormheas ag an gCoimisiún agus atá freagrach as an méid seo a leanas:

                                          (a)

                                          deimhnithe digiteacha agus stádas údarúcháin na bhfostaithe de chuid IOnna a bhainistiú agus na ceadchomharthaí slándála agus na deimhnithe digiteacha is gá a sholáthar don CAB le haghaidh fostaithe údaraithe de chuid IOnna;

                                          (b)

                                          faisnéis faoi stádas údarúcháin fostaí de chuid IO a sholáthar do mhonaróir feithicle.

                                    2.1.7.   ‘Ceadchomhartha slándála’
                              Ciallóidh ‘ceadchomhartha slándála’ feiste lenar féidir IO a fhíordheimhniú ar bhealach slán.
                              2.1.8.   ‘Deimhniú digiteach’
                              Ciallóidh ‘deimhniú digiteach’ deimhniú digiteach a éilíonn síniú digiteach an lárionaid iontaoibhe eisiúna ionas go gceanglófar eochair phoiblí de chéannacht an fhostaí de chuid IO, rud atá i gcomhréir le caighdeán ISO 9594.
                              2.1.9.   ‘Bunachar sonraí údarúcháin’
                              Ciallóidh ‘bunachar sonraí údarúcháin’ bunachar sonraí atá i seilbh an lárionaid iontaoibhe ar bunachar é ina bhfuil na nithe seo a leanas – sonraí údarúcháin na bhfostaithe údaraithe anaithnidithe de chuid IOnna, agus clárúchán IOnna formheasta.
                              2.1.10.   ‘Bunachar sonraí deimhniúcháin’
                              Ciallóidh ‘bunachar sonraí deimhniúcháin’ bunachar sonraí atá i seilbh an lárionaid iontaoibhe ar mhaithe le bailíocht deimhnithe digiteacha fostaithe údaraithe de chuid IOnna agus aitheantóirí na bhfostaithe sin a bhainistiú.
                              2.1.11.   ‘Comhar Eorpach don Chreidiúnú’ nó ‘EA’
                              ‘Comhar Eorpach don Chreidiúnú’ nó ‘EA’, ciallóidh sé sin an comhlacht atá aitheanta ag an gCoimisiún i gcomhréir le hAirteagal 14 de Rialachán (CE) Uimh. 765/2008 agus atá freagrach as forbairt, cothabháil agus cur chun feidhme creidiúnaithe san Aontas.
                              2.1.12.   ‘Fóram um Rochtain ar RMI Feithicilí ar RMI é a bhaineann leis an tSlándáil’ nó ‘SERMI’
                              An ‘Fóram um Rochtain ar RMI Feithicilí ar RMI é a bhaineann leis an tSlándáil’ nó ‘SERMI’, ciallaíonn sé sin an t-eintiteas atá i gceannas ar an gCoimisiún a chomhordú agus comhairle a chur air maidir le cur chun feidhme na nósanna imeachta creidiúnúcháin, formheasa agus údarúcháin chun rochtain a fháil ar RMI a bhaineann leis an tslándáil.
                              2.1.13.   ‘Údaráis ábhartha”
                              Ciallóidh ‘údaráis ábhartha’ na húdaráis phoiblí sin a bhfuil sainordú dlíthiúil acu chun feidhmiú i réimse na cosanta, an imscrúdaithe agus an ionchúisimh maidir leis an gcoireacht ó thaobh slándáil feithiclí.
                              3.   Creidiúnú CABanna, formheas IOnna agus údarú fostaithe de chuid IOnna
                              CABanna atá creidiúnaithe ag comhlacht náisiúnta creidiúnúcháin (‘NAB’), faoi mar a shainmhínítear in Airteagal 2, pointe 11 de Rialachán (CE) Uimh. 765/2008, ar NAB é de chuid an Bhallstáit ina bhfuil siad bunaithe, ní eiseoidh ach na CABanna sin deimhnithe maidir le hiniúchadh formheasa lena ndeimhnítear gur formheasadh IO agus deimhnithe maidir le hiniúchadh údarúcháin lena ndeimhnítear go bhfuil fostaí de chuid IO le rochtain a fháil ar RMI a bhaineann leis an tslándáil.
                              Is go ceann tréimhse 60 mí ón dáta a eiseofar na deimhnithe iniúchta lena mbaineann a dheonófar formheas an IO agus údarú an fhostaí de chuid IO.
                              Oibreoirí neamhspleácha ar mian leo RMI a bhaineann leis an tslándáil a fháil, gheobhaidh siad deimhniú maidir le hiniúchadh formheasa ó CAB arna chreidiúnú ag NAB de chuid an Bhallstáit ina bhfuil an IO bunaithe.
                              Fostaithe de chuid IOnna atá le RMI a bhaineann leis an tslándáil a láimhseáil, gheobhaidh siad deimhniú maidir le hiniúchadh údarúcháin ó CAB arna chreidiúnú ag NAB de chuid an Bhallstáit ina bhfuil cónaí ar an bhfostaí de chuid oibreoir neamhspleách.
                              Cuirfidh CABanna TCanna ar an eolas faoi aon deimhniú maidir le hiniúchadh formheasa nó aon deimhniú maidir le hiniúchadh údarúcháin a eisítear, agus a luaithe a dhéanfar sin, cruthóidh TCanna taifead údarúcháin agus eiseoidh siad ceadchomhartha slándála agus deimhniú digiteach, nithe a fhágfaidh gur féidir le suíomh gréasáin RMI an mhonaróra feithiclí fostaithe de chuid IOnna a aithint go huathúil. Tabharfaidh CABanna ceadchomhartha slándála agus an deimhniú digiteach d’fhostaithe aonair de chuid IOnna.
                              Féadfaidh monaróirí feithiclí táille a éileamh as fostaithe de chuid IOnna a chlárú ar shuíomhanna gréasáin RMI na monaróirí feithiclí sin agus as rochtain ar RMI a bhaineann leis an tslándáil. Beidh an táille sin i gcomhréir leis an gcostas a bhaineann leis an gclárú agus an soláthar rochtana sin. Déanfar na táillí atá dlite a shonrú ar shuíomhanna gréasáin RMI na monaróirí feithiclí. Gach aistriú sonraí digiteacha idir IOnna, TCanna agus CABanna, is trí idirbhearta gnólacht le gnólacht (B2B) a dhéanfar iad, idirbhearta ina n-úsáidfear prótacail shlána agus a dhéanfar ar bhealach tráthúil.

                              An IO atá ag iarraidh údarú ó CAB, síneoidh sé dearbhú lena ndeimhnítear go bhfuil sé ag gabháil do ghníomhaíocht dhlisteanach ghnó dá dtagraítear i bpointe 6.3. den Iarscríbhinn seo. Ní fhormheasfar IO go dtí go mbeidh iniúchadh déanta ag an CAB a fhíoróidh gur síníodh an dearbhú sin, iniúchadh lena ndéanfar measúnú i dtaobh cé acu a chomhlíonann an IO agus a chuid fostaithe aonair na ceanglais a leagtar síos san Fhoscríbhinn seo nó nach gcomhlíonann.
                              Ní údarófar fostaithe aonair de chuid IOnna go dtí go mbeidh iniúchadh déanta ag CAB. Déanfaidh CABanna na doiciméid a cuireadh isteach a sheiceáil agus fíoróidh siad cé acu a rinne an fostaí de chuid IO lena mbaineann, a rinne sé nó nach ndearna sé iarratas ar údarú roimhe sin a dhiúltaigh an CAB lena mbaineann nó a dhiúltaigh aon CAB eile ar leibhéal an Aontais.
                              Cuirfidh CABanna chuig an TC na sonraí ar fad is gá ionas go dtáirgfidh an TC an deimhniú digiteach agus an ceadchomhartha slándála, nithe a chuirfidh an CAB chuig na fostaithe de chuid oibreoir neamhspleách.
                              Fostaithe de chuid oibreoir neamhspleách ar tugadh údarú dóibh, gheobhaidh siad an PIN a bhaineann leis an deimhniú digiteach óna CAB.

                              3.1.   Forléargas ar an rochtain ar RMI a bhaineann leis an tslándáil
                              Soláthróidh monaróirí feithiclí rochtain ar RMI a bhaineann leis an tslándáil trína suíomh gréasáin, ar choinníoll na fostaithe de chuid IO a bheith údaraithe agus a bheith in ann an deimhniú maidir le hiniúchadh údarúcháin a chur ar fáil, agus deimhniú maidir le hiniúchadh formheasa a bheith ag an IO a bhfuil na fostaithe de chuid IO ag obair thar a cheann.
                              Fostaithe údaraithe de chuid IO a oibríonn do IOnna formheasta, féadfaidh monaróirí rochtain a thairiscint dóibh ar shaoráid ordaithe ar líne le haghaidh codanna a bhaineann leis an tslándáil trí fheidhmchlár speisialaithe atá nasctha leis an suíomh gréasáin RMI..
                              Ar iarratas a fháil ar rochtain ar shuíomh gréasáin RMI, éileoidh suíomhanna gréasáin na monaróirí feithiclí aitheantas trí bhíthin an aitheantóra uathúil le haghaidh fostaí de chuid IO, agus iarrfaidh siad fíordheimhniú. Is trí dheimhnithe digiteacha amháin a dhéanfar fíordheimhniú fostaithe de chuid OI. Ar dheimhniú digiteach a fháil, fíoróidh suíomhanna gréasáin RMI na monaróirí feithiclí an t-aitheantóir uathúil le haghaidh fostaí de chuid IO agus stádas reatha an deimhnithe dhigitigh agus an údaraithe, rud a dhéanfaidh siad trí chumarsáid leis an TC a shainaithnítear sa deimhniú digiteach.
                              Gach aistriú sonraí digiteacha idir oibreoirí neamhspleácha, monaróirí feithiclí, TCanna agus CABanna, is trí idirbhearta gnólacht le gnólacht (B2B) a dhéanfar iad, idirbhearta ina n-úsáidfear prótacail shlána agus a dhéanfar ar bhealach tráthúil. A luaithe a fhíorófar an t-aitheantóir uathúil le haghaidh fostaí de chuid IO agus stádas údarúcháin an fhostaí de chuid IO, déanfaidh an monaróir feithiclí rochtain ar an RMI is gá a bhaineann leis an tslándáil a sholáthar trína shuíomh gréasáin.

                              4.   Rialacha sonracha maidir le rochtain ar RMI a bhaineann leis an tslándáil
                              4.1.   Ról SERMI
                              4.1.1.   Freagrachtaí agus oibleagáidí
                              Déanfaidh SERMI faireachán ar chur chun feidhme an phróisis creidiúnúcháin ar fud na mBallstát agus cuirfidh sé an Coimisiún ar an eolas dá réir sin. Cuirfidh SERMI comhairle ar an gCoimisiún maidir le hiarratais ar athruithe ar an bpróiseas creidiúnúcháin.

                                          (a)

                                          Cuirfidh SERMI comhairle ar an gCoimisiún maidir le hiarratais ar athruithe ar an bpróiseas creidiúnúcháin. Déanfaidh SERMI faireachán ar chur chun feidhme an phróisis creidiúnúcháin ar fud na mBallstát agus cuirfidh sé an Coimisiún ar an eolas dá réir;

                                          (b)

                                          rachaidh SERMI i gcomhairle leis an gCoimisiún maidir leis na critéir roghnúcháin TC a chruthú;

                                          (c)

                                          cuirfidh SERMI comhairle ar an gCoimisiún maidir le treoirlínte teicniúla cur chun feidhme a thabhairt isteach i ndáil le hidirghníomhaíocht idir na heintitis atá rannpháirteach sa phróiseas;

                                          (d)

                                          leanfaidh SERMI rialacha an EA maidir le húinéireacht scéime;

                                          (e)

                                          na páirtithe leasmhara a ghabhann don phróiseas creidiúnúcháin, formheasa agus údarúcháin chun rochtain a fháil ar RMI a bhaineann leis an tslándáil, is iadsan a dhéanfaidh ionadaíocht do chomhaltaí SERMI.

                                    4.1.2.   Lárionaid iontaoibhe a roghnú
                              Is é SERMI a roghnóidh an TC agus cuirfear fógra chuig an gCoimisiún ina leith lena fhormheas.
                              TCanna a roghnófar, beidh siad i gcomhréir le caighdeán ETSI TS 319 411-3, agus comhlíonfaidh siad na ceanglais maidir le sínithe leictreonacha a leagtar síos i Rialachán (AE) Uimh. 910/2014 ó Pharlaimint na hEorpa agus ón gComhairle (*6), i dteannta na gceanglas a leagtar síos i bpointe 4.6 den Fhoscríbhinn seo.
                              Ina theannta sin, beidh na nithe seo a leanas ag na TCanna:

                                          —

                                          an inniúlacht theicniúil agus bhainistíochta atá ábhartha maidir leis an bpróiseas creidiúnúcháin, chomh maith leis an inmharthanacht agus an taithí airgeadais;

                                          —

                                          foireann a bhfuil na scileanna agus an taithí riachtanach acu agus atá ar fáil de réir mar is gá le haghaidh an phróisis creidiúnaithe;

                                          —

                                          an cumas feidhmiú ar fud na mBallstát;

                                          —

                                          próiseas dearbhaithe cáilíochta atá á chur i bhfeidhm ar an leibhéal oibríochtúil.

                                    4.2.   Ról na NABanna
                              Beidh an NAB freagrach as CABanna a chreidiúnú chun IOnna a fhormheas agus fostaithe de chuid IOnna a údarú le rochtain a fháil ar RMI a bhaineann leis an tslándáil.
                              4.2.1.   Freagrachtaí agus ceanglais
                              Na freagrachtaí atá ar an NAB agus na ceanglais atá ann ina leith, leagtar amach iad in Airteagail 8 go 12 de Rialachán (CE) Uimh. 765/2008.
                              4.2.2.   Critéir maidir le CABanna a chreidiúnú
                              Déanfar CABanna a chreidiúnú ina gcomhlachtaí cigireachta de chineál A i gcomhréir le ISO/IEC 17020:2012. Comhlíonfaidh CABanna na ceanglais maidir leis an leibhéal is airde neamhspleáchais.
                              Ina theannta sin, na ceanglais a leagtar síos i bpointí 4.3.1 go 4.3.2, déanfaidh an NAB measúnú ar chumas CABanna na ceanglais sin a chomhlíonadh.
                              An pearsanra a bheidh i gceannas ar iniúchtaí maidir le IOnna, an leibhéal eolais a bheidh acu ar an ngnó deisithe agus cothabhála mótarfheithiclí agus ar mhionsonraí an mhargaidh iardhíola mótarfheithiclí, is leibhéal iomchuí a bheidh ansin le haghaidh na dtascanna a bheidh ar bun acu.
                              4.3.   Ról na CABanna
                              Beidh an CAB freagrach as iniúchadh a dhéanamh ar IOnna agus ar a gcuid fostaithe faoi seach agus as deimhnithe maidir le hiniúchadh formheasa agus deimhnithe maidir le hiniúchadh údarúcháin a eisiúint i gcomhréir leis an bhFoscríbhinn seo, agus as deimhnithe den sórt sin a chúlghairm.
                              4.3.1.   Freagrachtaí agus ceanglais

                                          (a)

                                          Na sonraí a chuirtear isteach ionas go bhformheastar IO, coinneoidh CABanna na sonraí sin;

                                          (b)

                                          Bunóidh CABanna cainéal slán cumarsáide leis an TC agus soláthróidh siad torthaí an iniúchta don TC ionas go n-eiseofar an ceadchomhartha slándála agus deimhniú digiteach;

                                          (c)

                                          Tabharfaidh CABanna fógra d’fhostaithe de chuid IOnna sé mhí sula rachaidh a n-údarú in éag;

                                          (d)

                                          Coimeádfaidh CABanna bunachar sonraí ar bun ina mbeidh sonraí a chuirtear isteach ionas go n-údaraítear fostaithe de chuid IOnna;

                                          (e)

                                          CABanna a dhiúltaíonn IOnna a fhormheas nó fostaí de chuid IO a údarú, cuirfidh siad in iúl don TC torthaí an iniúchta maidir leis an IO nó an fostaí sin;

                                          (f)

                                          Ní dhéanfaidh CABanna ach na sonraí is gá le haghaidh an phróisis formheasa nó údarúcháin a bhailiú agus a úsáid;

                                          (g)

                                          Na sonraí uile a bhaineann le IO agus le fostaithe de chuid IO, coimeádfaidh CABanna faoi rún iad agus áiritheoidh siad nach mbeidh rochtain ach ag fostaithe údaraithe ar na sonraí sin;

                                          (h)

                                          Uair sa bhliain, soláthróidh CABanna staitisticí do SERMI agus don Choimisiún maidir le líon na bhformheasanna agus na n-údaruithe a eisíodh chomh maith le líon na ndiúltuithe;

                                          (i)

                                          Coinneoidh na CABanna taifid shlána maidir le hiniúchtaí formheasa agus iniúchtaí údarúcháin ar feadh tréimhse cúig bliana;

                                          (j)

                                          I gcás torthaí diúltacha ar iniúchadh maidir le IO, cuirfidh CABanna gach CAB eile sa Bhallstát ina bhfuil sé bunaithe ar an eolas faoi na torthaí sin;

                                          (k)

                                          IOnna agus fostaithe de chuid IOnna a fuair toradh diúltach iniúchta, féadfaidh siad faisnéis bhreise a sholáthar don CAB lena gceartaítear mioneaspaí laistigh de 15 lá oibre ón uair a fuair siad an toradh diúltach iniúchta. Cinnfidh CABanna dá réir sin an bhfuil toradh an iniúchta le hathrú;

                                          (l)

                                          Tabharfaidh CABanna fógra do IOnna sé mhí sula rachaidh a bhformheas in éag;

                                          (m)

                                          Déanfaidh CABanna iniúchtaí randamacha neamhfhógartha ar an láthair ar IOnna laistigh de thréimhse bhailíochta 60 mí an fhormheasa, agus déanfaidh siad iniúchadh randamach ar an láthair amháin ar a laghad ar gach IO formheasta le linn thréimhse bhailíochta 60 mí an fhormheasa;

                                          (n)

                                          Ar bhonn gearán faoi IO formheasta nó faoi fhostaí údaraithe de chuid IO, seiceálfaidh CABanna go bhfuil an IO nó an fostaí de chuid IO lena mbaineann ag comhlíonadh na gcritéar ar formheasadh nó ar údaraíodh iad dá réir. Cinnfidh an CAB le linn a imscrúdaithe an bhfuil gá le hiniúchadh ar an láthair.

                                          (o)

                                          Chun críoch iniúchtaí ar an láthair, féadfaidh CABanna cúnamh ó údaráis um fhaireachas margaidh a iarraidh ar an mBallstát ina bhfuil siad bunaithe;

                                          (p)

                                          Na critéir ar formheasadh IOnna nó ar údaraíodh fostaithe de chuid IOnna dá réir, i gcás nach gcomhlíonfaidh siad a thuilleadh iad, déanfaidh CABanna formheas IOnna agus údarú fostaithe de chuid IOnna a chúlghairm. Dá réir sin, deimhniú digiteach na bhfostaithe de chuid IOnna lena mbaineann, iarrfaidh CABanna ar an TC deimhniú digiteach na bhfostaithe lena mbaineann a chur ar fionraí agus a aisghairm.

                                    4.3.2.   Athnuachan an fhormheasa
                              Déanfaidh CABanna iniúchadh ar an láthair arna iarraidh sin ag IO nó 6 mhí roimh bhailíocht an fhormheasa a dhul in éag, agus i gcás toradh dearfach iniúchta, déanfaidh siad an formheas a athnuachan.
                              Eiseoidh CABanna deimhniú nua maidir le hiniúchadh formheasa le haghaidh IO a chomhlíonann na critéir formheasa.
                              Déanfaidh CABanna measúnú ar iarratais ar athnuachan ar údaruithe agus eiseoidh siad deimhniú maidir le hiniúchadh údarúcháin d’fhostaithe de chuid IOnna ar fostaithe iad a chomhlíonann na critéir údaraithe.
                              4.3.3.   Critéir maidir le formheas IO ag an CAB
                              Seiceálfaidh CABanna an méid seo a leanas sula ndéanfaidh siad IO a fhormheas, agus seiceálfaidh siad na nithe céanna le linn aon iniúchadh ar an láthair i gcaitheamh thréimhse bhailíochta an fhormheasa:

                                          (a)

                                          úinéireacht dhoiciméadaithe IO, ainm an stiúrthóra bainistíochta;

                                          (b)

                                          an liosta a sholáthraíonn an IO d’fhostaithe atá le húdarú;

                                          (c)

                                          faisnéis faoi fhreagracht na bhfostaithe dá dtagraítear i bpointe (a) agus faoina bhfeidhm;

                                          (d)

                                          an bhfuil árachas dliteanais ag an IO lena ngabhann íosmhéid cumhdaigh milliún Euro maidir le díobháil choirp agus íosmhéid cumhdaigh 0,5 milliún Euro maidir le damáiste do mhaoin;

                                          (e)

                                          ar cúlghaireadh formheas an IO ar chúiseanna mí-úsáide;

                                          (f)

                                          ar sholáthair an IO cruthúnas ar ghníomhaíocht i réimse na mótarfheithiclí;

                                          (g)

                                          an dearbhú lena ndeimhnítear go bhfuil gníomhaíocht dhlisteanach ghnó dá dtagraítear i bpointe 6.3 á saothrú ag an IO, an bhfuil sé sínithe ag an IO, agus an amhlaidh le linn iniúchadh ar an láthair atá gníomhaíocht dhlisteanach ghnó á déanamh go héifeachtach ag an IO;

                                          (h)

                                          an bhfuil taifead coiriúil glan ag an IO nó ag fostaithe an IO;

                                          (i)

                                          an bhfuil dearbhú sínithe ag ionadaí dlíthiúil an IO lena n-áirithítear comhlíonadh na gceanglas nós imeachta a leagtar síos i bpointe 4.3.4 i gcás gach oibríocht a bhaineann le slándáil feithiclí.

                                    4.3.4.   Critéir maidir le formheas fostaithe de chuid IOnna ag an CAB
                              Fíoróidh CABanna an méid seo a leanas sula ndéanfaidh siad fostaí a údarú ina fhostaí de chuid IO, agus fíoróidh siad na nithe céanna le linn aon iniúchadh ar an láthair i gcaitheamh thréimhse bhailíochta an fhormheasa:

                                          (a)

                                          nach raibh údarú ag an bhfostaí lena mbaineann roimhe sin arb údarú é a cúlghaireadh de dheasca a mhí-úsáide;

                                          (b)

                                          go bhfuil taifead coiriúil glan ag an bhfostaí;

                                          (c)

                                          go bhfuil comhaontú fostaíochta idir an fostaí lena mbaineann agus IO formheasta;

                                          (d)

                                          go bhfuil cárta aitheantais tírshonrach bailí nó doiciméad coibhéiseach ag an bhfostaí lena mbaineann.

                                    4.4.   Ról na IOnna
                              4.4.1.   Freagrachtaí agus ceanglais

                                          (a)

                                          iarrfaidh IOnna iniúchadh ar a CAB chun formheas a fháil;

                                          (b)

                                          cuirfidh IOnna a CAB ar an eolas maidir le hathruithe ar a gcuid sonraí teagmhála;

                                          (c)

                                          cuirfidh IOnna a CAB ar an eolas nuair a dhíscaoilfear a ngnó;

                                          (d)

                                          Gach idirbheart agus oibríocht maidir le RMI a bhaineann leis an tslándáil, déanfaidh IOnna iad a thaifeadadh;

                                          (e)

                                          cuirfidh IOnna a CAB ar an eolas maidir le haon fhoirceannadh fostaíochta a bhaineann le haon duine dá gcuid fostaithe údaraithe;

                                          (f)

                                          aon chion nó aon mhí-iompar a rinne a gcuid fostaithe údaraithe agus a bhfuil baint aige le RMI a bhaineann leis an tslándáil, tuairisceoidh IOnna do na húdaráis ábhartha é;

                                          (g)

                                          cinnteoidh IOnna nach n-úsáidfidh a gcuid fostaithe aon deimhniú ach a ndeimhniú féin maidir le hiniúchadh údarúcháin;

                                          (h)

                                          áiritheoidh IOnna go n-íocfar gach táille a bhaineann le húdarú a gcuid fostaithe;

                                          (i)

                                          áiritheoidh IOnna go gcuirfear oiliúint ar a gcuid fostaithe i gcomhair gníomhaíochtaí deisiúcháin a bhaineann le cothabháil mótarfheithiclí, le hathchlárú mótarfheithiclí agus le feidhmeanna slándála agus sábháilteachta mótarfheithiclí;

                                          (j)

                                          iarrfaidh IOnna ar a CAB iniúchadh ar an láthair a dhéanamh le linn na sé mhí sula rachaidh a ndeimhniú maidir le hiniúchadh formheasa in éag.

                                    4.5.   An ról atá ag fostaithe de chuid IO
                              4.5.1.   Freagrachtaí agus ceanglais

                                          (a)

                                          iarrfaidh fostaithe de chuid IO údarú ar a CAB;

                                          (b)

                                          déanfaidh fostaithe de chuid IO iad féin a chlárú i gcóras RMI an mhonaróra feithiclí;

                                          (c)

                                          beidh rochtain ag fostaithe de chuid IO ar RMI a bhaineann leis an tslándáil i gcomhréir le caighdeán EN ISO 18541 – 2014;

                                          (d)

                                          gach taifead maidir le RMI a bhaineann leis an tslándáil a íoslódáiltear ó chóras RMI an mhonaróra feithiclí, áiritheoidh fostaithe de chuid IO nach stórálfar na taifid sin níos faide ná mar is gá chun an oibríocht a dteastaíonn an fhaisnéis lena haghaidh a chur i gcrích;

                                          (e)

                                          i gcás inarb infheidhme, cuirfidh fostaithe de chuid IO in iúl don IO is fostóir acu nach bhfuil gá lena ndeimhniú digiteach a thuilleadh;

                                          (f)

                                          an ceadchomhartha slándála, an deimhniú digiteach agus an PIN, ní dhéanfaidh fostaí de chuid IO aon cheann de na nithe sin a roinnt le haon tríú páirtí;

                                          (g)

                                          beidh fostaithe de chuid IO freagrach as an gceadchomhartha slándála pearsanta agus an PIN a úsáid i gceart;

                                          (h)

                                          cuirfidh fostaithe a IO agus a TC ar an eolas faoina gceadchomhartha slándála a chailleadh nó a mhí-úsáid laistigh de 24 uair an chloig tar éis an chaillteanais sin nó na mí-úsáide sin;

                                          (i)

                                          aon iarraidh nó aon ghníomh ó fhostaithe eile de chuid IO i ndáil le RMI a bhaineann leis an tslándáil nach gníomhaíocht dhlisteanach ghnó é dá dtagraítear i bpointe 6.3. den Iarscríbhinn seo, tuairisceoidh fostaithe de chuid IO na hiarrataí nó na gníomhartha sin do na húdaráis ábhartha.

                                    4.6.   Ról an lárionaid iontaoibhe
                              Cruthóidh TCanna na deimhnithe digiteacha agus seolfaidh siad na deimhnithe sin chuig na IOnna agus a gcuid fostaithe trí na CABanna éagsúla. Coimeádfaidh TCanna bunachar sonraí de dheimhnithe maidir le hiniúchadh údarúcháin a eisíodh. Soláthróidh TCanna rochtain do mhonaróirí feithiclí ar chomhéadan chun stádas na ndeimhnithe digiteacha agus na ndeimhnithe maidir le hiniúchadh údarúcháin a fhíorú.
                              An fhaisnéis maidir le fostaithe de chuid IO, coinneoidh na TCanna sa bhunachar sonraí údarúcháin iad ar feadh tréimhse bhreise nach faide ná 60 mí. Ní bheidh an tréimhse sin níos faide ná a bhfuil fágtha de thréimhse bhailíochta an fhormheasa a deonaíodh don IO ina bhfuil an fostaí ag obair.
                              4.6.1.   Freagrachtaí agus ceanglais

                                          (a)

                                          féadfaidh TCanna deimhnithe digiteacha a chur ar fionraí agus a aisghairm arna iarraidh sin ag an CAB;

                                          (b)

                                          soláthróidh TCanna don IO agus dá chuid fostaithe na bogearraí chun na deimhnithe digiteacha a úsáid;

                                          (c)

                                          oibreoidh TCanna 24 uair an chloig sa lá, 7 lá na seachtaine.

                                    4.7.   Ról na monaróirí feithiclí
                              Gach IO formheasta agus gach fostaí údaraithe de chuid IO, soláthróidh monaróirí feithiclí rochtain dóibh ar fhaisnéis faoi dheisiú agus faoi chothabháil ar faisnéis í a bhaineann leis an tslándáil. Fostaithe de chuid IO atá ag lorg rochtain ar an bhfaisnéis sin, déanfaidh monaróirí feithiclí cumarsáid le TCanna chun stádas údarúcháin agus fíordheimhnithe na bhfostaithe sin a fhíorú.
                              4.7.1.   Freagrachtaí agus ceanglais

                                          (a)

                                          áiritheoidh monaróirí feithiclí go ndéanfar a suíomh gréasáin a oiriúnú chun tacú le rochtain IOnna ar RMI a bhaineann leis an tslándáil;

                                          (b)

                                          áiritheoidh monaróirí feithiclí go ndéanfaidh siad na sonraíochtaí teicniúla a chuirtear ar fáil ar shuíomh gréasáin SERMI a íoslódáil.

                                    4.7.2.   Ceanglais nós imeachta le haghaidh monaróirí feithiclí
                              Ní thabharfaidh monaróirí feithiclí rochtain ar RMI a bhaineann leis an tslándáil mura rud é gur comhlíonadh gach ceann de na ceanglais nós imeachta seo a leanas:

                                          (1)

                                          Ceanglais nós imeachta le haghaidh feithiclí goidte
                                          Coinneoidh monaróirí feithiclí taifead ar gach feithicil dá mbranda a dtuairiscíonn na húdaráis gur goideadh iad.
                                          Cuirfidh monaróirí feithiclí próiseas i bhfeidhm a fhágfaidh go mbeidh inrianaitheacht agus cuntasacht shoiléir ann agus go mbeidh na húdaráis ábhartha in ann na sonraí a sholáthraíonn an monaróir feithiclí a rianú chuig an bhfostaí de chuid IO dar tugadh rochtain ar an bhfaisnéis a bhaineann leis an bhfeithicil ghoidte.

                                          (2)

                                          Ceanglais nós imeachta maidir le faisnéis a stóráil
                                          Stórálfaidh monaróirí feithiclí an fhaisnéis seo a leanas maidir le gach rochtain a dheonófar ar fhaisnéis faoi dheisiú agus faoi chothabháil ar faisnéis í a bhaineann leis an tslándáil:

                                                      (a)

                                                      Uimhir Aitheantais Feithicle (VIN) na feithicle ar iarradh an fhaisnéis ina leith;

                                                      (b)

                                                      an dáta a rinneadh an iarraidh;

                                                      (c)

                                                      cláruimhir na feithicle ar iarradh an fhaisnéis ina leith, i gcás ina bhfuil an uimhir sin le fáil;

                                                      (d)

                                                      athraitheach cineáil na feithicle ar iarradh an fhaisnéis ina leith agus leagan na feithicle sin, i gcás ina bhfuil sin le fáil.

                                                Déanfaidh monaróirí feithiclí na sonraí sin a stóráil ar feadh 5 mbliana.

                        .
                           (*5)  Na ceanglais a leagtar amach san Fhoscríbhinn seo, tá siad bunaithe ar na ceanglais a leagtar síos sa ‘Scéim um chreidiúnú, formheas agus údarú le rochtain a fháil ar Fhaisnéis faoi Dheisiú agus faoi Chothabháil a bhaineann leis an tSlándáil (RMI)’, scéim a bhailíochtaigh an Comhar Eorpach um Chreidiúnú an 19 Bealtaine 2016 (https://www.vehiclesermi.eu/)"

                           (*6)  Rialachán (AE) Uimh. 910/2014 ó Pharlaimint na hEorpa agus ón gComhairle an 23 Iúil 2014 maidir le ríomh-shainaitheantas agus seirbhísí iontaoibhe le haghaidh ríomh-idirbheart sa mhargadh inmheánach agus lena n-aisghairtear Treoir 1999/93/CE (IO L 257, 28.8.2014, lch. 73)."

               (*1)  Rialachán Uimh. 83 ó Choimisiún Eacnamaíochta na Náisiún Aontaithe don Eoraip (UN/ECE) — Forálacha aonfhoirmeacha maidir le ceadú feithiclí a mhéid a bhaineann le hastú truailleán de réir riachtanais bhreosla inneall (IO L 42, 15.2.2012, lch. 1).

               (*2)  Rialachán Uimh. 49 ó Choimisiún Eacnamaíochta na Náisiún Aontaithe don Eoraip (UN/ECE) — Forálacha aonfhoirmeacha maidir leis na bearta atá le déanamh i gcoinne astú truailleán gásach agus cáithníneach ó innill dócháin inmheánaigh agus innill adhainte deimhní atá le húsáid i bhfeithiclí, agus i gcoinne astú truailleán gásach ó innill adhainte deimhní a bhreoslaítear le gás nádúrtha nó le gás peitriliam leachtaithe atá le húsáid i bhfeithiclí (IO L 180, 8.7.2011, lch. 53).”;

               (*3)  Faoi mar a shainmhínítear in Airteagal 3(10) de Rialachán (AE) Uimh. 715/2007.

               (*4)  Faoi mar a shainmhínítear in Airteagal 3(8) de Rialachán (AE) Uimh. 595/2009.”;

               (*5)  Na ceanglais a leagtar amach san Fhoscríbhinn seo, tá siad bunaithe ar na ceanglais a leagtar síos sa ‘Scéim um chreidiúnú, formheas agus údarú le rochtain a fháil ar Fhaisnéis faoi Dheisiú agus faoi Chothabháil a bhaineann leis an tSlándáil (RMI)’, scéim a bhailíochtaigh an Comhar Eorpach um Chreidiúnú an 19 Bealtaine 2016 (https://www.vehiclesermi.eu/)

               (*6)  Rialachán (AE) Uimh. 910/2014 ó Pharlaimint na hEorpa agus ón gComhairle an 23 Iúil 2014 maidir le ríomh-shainaitheantas agus seirbhísí iontaoibhe le haghaidh ríomh-idirbheart sa mhargadh inmheánach agus lena n-aisghairtear Treoir 1999/93/CE (IO L 257, 28.8.2014, lch. 73).”


title: Rialachán Tarmligthe (AE) 2021/1308 ón gCoimisiún an 28 Aibreán 2021 lena leasaítear Iarscríbhinní I agus II a ghabhann le Treoir (AE) 2016/1629 ó Pharlaimint na hEorpa agus ón gComhairle a mhéid a bhaineann le modhnú an liosta d’uiscebhealaí intíre de chuid an Aontais agus na híoscheanglais theicniúla is infheidhme maidir le hárthaí

text:
                  9.8.2021

                  GA

                  Iris Oifigiúil an Aontais Eorpaigh

                  L 284/1

         RIALACHÁN TARMLIGTHE (AE) 2021/1308 ÓN gCOIMISIÚN
         an 28 Aibreán 2021
         lena leasaítear Iarscríbhinní I agus II a ghabhann le Treoir (AE) 2016/1629 ó Pharlaimint na hEorpa agus ón gComhairle a mhéid a bhaineann le modhnú an liosta d’uiscebhealaí intíre de chuid an Aontais agus na híoscheanglais theicniúla is infheidhme maidir le hárthaí
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Threoir (AE) 2016/1629 ó Pharlaimint na hEorpa agus ón gComhairle an 14 Meán Fómhair 2016 lena leagtar síos ceanglais theicniúla le haghaidh soithí uiscebhealaí intíre, lena leasaítear Treoir 2009/100/CE agus lena n-aisghairtear Treoir 2006/87/CE (1), agus go háirithe Airteagal 4(2) agus Airteagal 31(1) de,
         De bharr an mhéid seo a leanas:

                     (1)

                     Le Treoir (AE) 2016/1629 leagtar síos córas comhchuibhithe chun deimhnithe teicniúla a eisiúint le haghaidh soithí uiscebhealaí intíre a chomhlíonann ceanglais theicniúla aontaithe.

                     (2)

                     In Iarscríbhinn I a ghabhann le Treoir (AE) 2016/1629 cuirtear liosta ar fáil d’uiscebhealaí intíre de chuid an Aontais arna roinnt go geografach i Zóin 1, 2 agus 3.

                     (3)

                     Is é an Ballstát, i gcás uiscebhealaí ina chríoch, a chinneann roinnt na n-uiscebhealaí ina zóin.

                     (4)

                     Féadfar aicmiú uiscebhealaí a mhodhnú, lena n-áirítear uiscebhealaí a chur leis agus a scriosadh, arna iarraidh sin ag an mBallstát lena mbaineann.

                     (5)

                     An 15 Bealtaine 2018, d’iarr Poblacht na Fraince modhnú ar liosta na n-uiscebhealaí i Zón 1 ina críoch. Ba cheart an iontráil in Iarscríbhinn I ina dtagraítear do Zón 1 d’uiscebhealaí intíre de chuid an Aontais a mhodhnú dá réir trí Zón 1 sa Fhrainc a chur léi.

                     (6)

                     An 9 Iúil 2019, d’iarr Ríocht na Sualainne liosta na n-uiscebhealaí i Zóin 1, 2 agus 3 ina críoch a mhodhnú trí uiscebhealaí intíre Sualannacha breise i Zóin 1, 2 agus 3 a chur leo.

                     (7)

                     I bhfianaise tharraingt siar Ríocht Aontaithe na Breataine Móire agus Thuaisceart Éireann (“an Ríocht Aontaithe”) as an Aontas, ba cheart Iarscríbhinn I a mhodhnú chun gach tagairt do na huiscebhealaí intíre ina críoch a bhaint.

                     (8)

                     Leagtar amach in Iarscríbhinn II a ghabhann le Treoir (AE) 2016/1629 gurb iad na ceanglais theicniúla is infheidhme maidir le hárthaí na ceanglais sin a leagtar amach i gcaighdeán ES-TRIN 2019/1.

                     (9)

                     Le gníomhaíocht de chuid an Aontais in earnáil na loingseoireachta intíre, ba cheart é a bheith mar aidhm an aonfhoirmeacht a áirithiú agus ceanglais theicniúla á bhforbairt le haghaidh soithí uiscebhealaí intíre san Aontas.

                     (10)

                     An Coiste Eorpach um ullmhú caighdeán i réimse na loingseoireachta intíre (“CESNI”), bunaíodh é an 3 Meitheamh 2015 faoi chuimsiú an Lárchoimisiúin um Loingseoireacht ar an Réin (“CCNR”) chun caighdeáin theicniúla a fhorbairt le haghaidh uiscebhealaí intíre i réimsí éagsúla, go háirithe maidir le soithí, teicneolaíocht faisnéise agus criú.

                     (11)

                     Ag an gcruinniú a bhí ag CESNI an 13 Deireadh Fómhair 2020, glacadh leagan nua den Chaighdeán Eorpach lena leagtar síos Ceanglais Theicniúla le haghaidh soithí Loingseoireachta Intíre, eadhon ES-TRIN 2021/1 (2). Le caighdeán ES-TRIN leagtar síos ceanglais theicniúla aonfhoirmeacha atá riachtanach chun sábháilteacht soithí loingseoireachta intíre a áirithiú. Áirítear ann forálacha maidir le longthógáil, feistiú agus trealamh le haghaidh soithí loingseoireachta intíre, forálacha speisialta maidir le haicmí sonracha soithí amhail soithí paisinéirí, conbhuanna a bhrúitear agus soithí coimeádáin, forálacha maidir le trealamh an chórais aitheantais uathoibríoch, forálacha maidir le haitheantas soithí, samhail de na deimhnithe agus samhail den chlár, agus forálacha idirthréimhseacha chomh maith le treoracha maidir leis an gcaighdeán teicniúil a chur i bhfeidhm.

                     (12)

                     Dá bhrí sin ba cheart Iarscríbhinn II a ghabhann le Treoir (AE) 2016/1629 a mhodhnú chun a áirithiú gurb iad na ceanglais theicniúla a leagtar amach in ES-TRIN 2021/1 na ceanglais theicniúla is infheidhme maidir le hárthaí agus ba cheart iad a bheith infheidhme ón 1 Eanáir 2022.

                     (13)

                     Ba cheart, dá bhrí sin, Treoir (AE) 2016/1629 a leasú dá réir sin,

               TAR ÉIS AN RIALACHÁN SEO A GHLACADH:

            Airteagal 1
            Leasaítear Treoir (AE) 2016/1629 mar a leanas:

                        (1)

                        Cuirtear an téacs atá in Iarscríbhinn I a ghabhann leis an Rialachán seo in ionad Iarscríbhinn I;

                        (2)

                        Cuirtear an téacs in Iarscríbhinn II a ghabhann leis an Rialachán seo in ionad Iarscríbhinn II.

            Airteagal 2
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
            Beidh feidhm ag pointe 2 d’Airteagal 1 ón 1 Eanáir 2022.

            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 28 Aibreán 2021.

                  Thar ceann an Choimisiúin

                  An tUachtarán

               Ursula VON DER LEYEN

            (1)  IO L 252, 16.9.2016, lch. 118.

            (2)  Rún CESNI 2020-II-1

            IARSCRÍBHINN I

                     “IARSCRÍBHINN I
                     LIOSTA D’UISCEBHEALAÍ INTÍRE DE CHUID AN AONTAIS ARNA ROINNT GO GEOGRAFACH I ZÓIN 1, 2 AGUS 3

                        CAIBIDIL 1

                        Zón 1

                           An Fhrainc

                     Síos an sruth ó theorainn thrasnach na farraige in inbhir na Séine, an Loire, an Gironde agus an Rhône

                           An Ghearmáin

                                 Ems

                                 Ó líne ó sheanteach solais Greetsiel go cé thiar bhéal an chalafoirt ag Eeemshaven, amach chun na farraige a fhad le líne dhomhanleithid 53° 30′ T agus líne dhomhanfhaid 6° 45′ O, i.e. claon beag ar thaobh na farraige den limistéar lictéaraithe le haghaidh iompróirí lasta thirim in Alte Ems (1)

                           An Pholainn

                     An chuid de Bhá Pomorska atá taobh theas den líne ó NordPerd ar Oileán Rugen go dtí teach solais Niechorze.
                     An chuid de Bhá Gdańska atá taobh theas den líne ó theach solais Hel go dtí an baoi béal cuain ag calafort Baltijsk.

                           An tSualainn

                        Loch Vänern, a theorannaítear ó dheas leis an líne dhomhanleithid trí rabhchán Bastungsgrunden.

                        Loch Vättern

                        Brofjorden - Donsö

                     An limistéar a theorannaítear leis an mórthír nó le teorainn zón 2 nó 3 agus le líne ón bpointe is faide ó dheas de Grötö tríd an bpointe is faide siar de Gåsö; an pointe is faide ó thuaidh de Hermanö; Hermanö huvud (ceann Hermanö); Vedholmen; Danholmen; lár Mollön; treosholas Räbbehuvud; treosholas íochtarach Sankt Olov; an pointe is faide soir ó dheas de Flatholmen; treosholas Åstol; treosholas Marstrand; treosholas Sälö; treosholas íochtarach Kågholmen; treosholas Tynneskär; treosholas Buskärs Knöte; agus ó threosholas uachtarach Rivö go treosholas Rivö.

                        Tuaisceart Öregrundsgrepen

                     An limistéar idir an mhórthír agus Gräsö, a theorannaítear ó thuaidh leis an líne dhomhanleithid trí threosholas Engelska Grundet agus ó dheas leis an líne dhomhanfhaid trí sholas stiúrtha uachtarach Öregrund.

                        Söderarm - Sandhamn

                     An limistéar a theorannaítear le teorainn zón 2 agus le líne ó sholas stiúrtha Tyvö trí threosholas Söderarm; solas stiúrtha uachtarach chalafort píolótaíochta Söderarm; agus ó threosholas Prästkobben go rabhchán Korsö.

                        Jungfrufjärden

                     An limistéar a theorannaítear leis an mórthír nó le teorainn zón 2 agus le líne ón bpointe is faide siar de Nämdö tríd an bpointe is faide siar de Mörtö-Bunsö go rabhchán Ornöhuvud.

                        Mysingen - Landsort

                     An limistéar a theorannaítear le teorainn zón 2 agus le líne ó threosholas Utö tríd an bpointe is faide ó dheas de Nåttarö; treosholas Måsknuv; agus ó threosholas Viksten go treosholas Landsort.

                        Landsort - Arkö

                     An limistéar a theorannaítear leis an mórthír nó le teorainn zón 2 nó 3, agus le líne ó threosholas Landsort tríd an bpointe is faide ó dheas de Enskär agus treosholas Norra Kränkan go Marö kupa.

                        Bá Valdemarsviken agus oileánra Gryt

                     An limistéar a theorannaítear leis an mórthír nó le teorainn zón 2 agus le líne ó rabhchán Gubbö kupa trí threosholas Häradsskär agus ó threosholas Häradsskär go dtí an pointe is faide ó dheas de Kvädö.

                        Sunda thuaidh Kalmar - Västervik

                     An limistéar a theorannaítear leis an mórthír agus le líne ó Hallmare Skackel trí threosholas Aleskär; treosholas Idö; treosholas Idö Stångskär; treosholas Strupö Ljungskär, ag T 57 20,0 O016 48,0; agus ó bhaoi sparra thiar Enerumsgrund go dtí an pointe is faide ó thuaidh de Öland agus thairis sin trí chósta thiar thuaidh Öland agus ó dheas tríd an líne dhomhanleithid T 56 51,00.

                        Sunda theas Kalmar

                     An limistéar idir an mhórthír agus Öland, a theorannaítear ó thuaidh le líne ó rinn Dunö (ar an mórthír) go Beijerhamn in Öland, agus ó dheas leis an líne dhomhanleithid T 56 15,00.

                        Zón 2

                           Poblacht na Seice

                     Damba Loch Lipno

                           An Ghearmáin

                                 Ems

                                 Idir líne trasna abhainn an Ems in aice bhéal chalafort Papenburg ó sheanstáisiún caidéalaithe Diemen go béal na leibhé ag Halte, agus chomh fada le líne ó sheanteach solais Greetsiel go dtí an ché thiar ag béal chalafort Eemshaven

                                 Jade

                                 Laistigh de líne ó sheanteach cros-solais Schillig go túr séipéil Langwarden

                                 Weser

                                 Ón imeall thiar thuaidh den droichead iarnróid in Bremen go líne ó thúr séipéil Langwarden go túr séipéil Cappel, agus taobhchraobhacha Westergate, Loch Rekumer, Rechter Nebenarm agus Schweiburg san áireamh

                                 Abhainn an Elbe maille le Bütztflether
                                 Süderelbe (ón bpointe 0,69 km go dtí a béal ag an Elbe), Ruthenstrom (ón bpointe 3,75 km go dtí a béal ag an Elbe),
                                 Wischhafener Süderelbe (ón bpointe 8,03 km go dtí a béal ag an Elbe)

                                 Ó theorainn íochtarach chalafort Hamburg a fhad le líne ó rabhchán Döse go himeall thiar leibhé Friedrichskoog (Dieksand), agus an Nebenelbe agus fochraobhacha an Este, an Lühe, an Schwinge, an Oste, an Pinnau, an Krückau agus an Stör (ón mbéal go dtí an baráiste, i ngach cás) san áireamh

                                 Meldorfer Bucht

                                 Laistigh de líne ó imeall thiar leibhé Friedrichskoog (Dieksand) go dtí an ceann cé thiar ag Büsum

                                 Eider

                                 Ó bhéal Chanáil Gieselau (ag an bpointe 22,64 km) a fhad le líne ó lár an dúin (Tränke) go túr séipéil Vollerwiek

                                 Canáil Gieselau

                                 Óna béal ag an Eider go dtí a béal ag Canáil Nord-Estsee

                                 Flensburger Förde

                                 Laistigh de líne ó theach solais Kegnäs go Birknack agus taobh thuaidh den teorainn idir an Ghearmáin agus an Danmhairg in Flensburger Förde

                                 Schlei

                                 Laistigh de líne ó cheann go chéile de na cinn ché in Schleimünde

                                 Eckernförder Bucht

                                 Laistigh de líne ó Boknis-Eck go dtí an ceann thoir thuaidh den mhórthír in aice Dänisch Nienhof

                                 Kieler Förde

                                 Laistigh de líne ó theach solais Bülk go leacht cuimhneacháin muirí Laboe

                                 Nord-Ostsee-Kanal, agus Audorfer See agus Schirnauer See san áireamh

                                 Idir líne ó cheann go chéile de na cinn ché ag Brunsbüttel agus líne ó cheann go chéile de sholais bhéal an chuain ag Kiel-Holtenau, agus Obereidersee agus Enge, Audorfer See, Borgstedter See agus Enge, Schirnauer See, Flemhuder See agus Canáil Achterwehrer san áireamh

                                 Trave

                                 Ón imeall thiar thuaidh den droichead tógála iarnróid ag Lübeck maille leis an Pötenitzer Wiek, agus an Dassower See a fhad le líne ón gceann cé istigh theas go dtí an ceann cé amuigh thuaidh, ag Travemünde

                                 LEDA

                                 Ó bhéal chalafort amuigh mhuirloc Leere go dtí an béal ag an Eems

                                 Hunte

                                 Ó chalafort Oldenburg agus ó 140m síos an sruth ón Amalienbrücke in Oldenburg go dtí béal an Weser

                                 Lesum

                                 Ó chomhchumar an Hamme agus an Wümme (ag an bpointe 0,00 km) go dtí an béal ag an Weser

                                 Este

                                 Ó shruth sceite loc Buxtehude (ag an bpointe 0,25 km) go dtí an béal ag an Elbe

                                 Lühe

                                 Ó shruth sceite an Au-Mühle in Horneburg (0,00 km) go dtí an béal ag an Elbe

                                 Schwinge

                                 Ó imeall thuaidh loc Salztor in Stade go dtí an béal ag an Elbe

                                 Oste

                                 Ó 210m taobh thuas de lárlíne an droichid ródfheithiclí thar bharáiste Oste (ag an bpointe 69,360 km) go dtí an béal ag an Elbe

                                 Pinnau

                                 Ón imeall thiar theas den droichead ródfheithiclí in Pinneberg go dtí an béal ag an Elbe

                                 Krückau

                                 Ón imeall thiar theas den droichead a thugann bealach anonn agus anall go Wedenkamp in Elmshorn, go dtí an béal ag an Elbe

                                 Stör

                                 Ó thomhsaire taoide Rensing go dtí an béal ag an Elbe

                                 Freiburger Hafenpriel

                                 Ó imeall thoir na bualchomhla in Freiburg an der Elbe a fhad leis an mbéal ag an Elbe

                                 An limistéar calafoirt in Wismarbucht, Kirchsee, Breitling, Salzhaff agus Wismar

                                 Chun na farraige a fhad le líne ó Hoher Wieschendorf Huk go treosholas Timmendorf agus a fhad le líne ó threosholas Gollwitz ar oileán Poel go dtí an ceann theas de leithinis Wustrow

                                 Warnow, agus Breitling agus na taobhchraobhacha san áireamh

                                 Síos an sruth ó Mühlendamm ó imeall thuaidh an Geinitzbrücke in Rostock ionsar an bhfarraige agus a fhad le líne ón gcé thiar go dtí an ché thoir in Warnemünde

                                 Uiscí atá iata ag an mórthír agus ag leithinsí Darß agus Zingst agus ag oileáin Hiddensee agus Rügen (agus limistéar calafoirt Stralsund san áireamh)

                                 Na huiscí ag síneadh chun na farraige idir

                                             leithinis Zingst agus oileán Bock: a fhad le líne dhomhanleithid 54° 26′ 42′ T,

                                             oileáin Bock agus Hiddensee: a fhad le líne ó cheann thuaidh oileán Bock go ceann theas oileán Hiddensee,

                                             oileán Hiddensee agus oileán Rügen (Bug): a fhad le líne ó cheann thoir theas Neubessin go Buger Haken

                                 Kleine Jasmunder Bodden

                                 Greifswalder Bodden

                                 Bodden i dtreo na farraige a fhad le líne ó cheann thoir Thiessower Haken (Südperd) go ceann thoir oileán Ruden agus uaidh sin go ceann thuaidh oileán Usedom (ag 54° 10′ 37′′ T, 13° 47′ 51′′ O)

                                 Ryck

                                 Soir ó dhroichead Steinbecker in Greifswald a fhad le líne ó cheann go chéile de chinn na lamairní

                                 Na huiscí atá iata ag an mórthír agus ag oileán Usedom (an Peenestrom, agus limistéar calafoirt Wolgast agus Achterwasser san áireamh, agus an Oder Haff)

                                 Soir a fhad le teorainn Phoblacht na Polainne in Stettiner Haff

                                 Uecker

                                 Ó imeall thiar theas an droichid ródfheithiclí in Uekermünde go dtí líne ó cheann go chéile de chinn na lamairní

                        Nóta: I gcás soithí a bhfuil a gcalafort baile i Stát eile, ní mór aird a thabhairt ar Airteagal 32 de Chonradh Ems-Dollart an 8 Aibreán 1960 (BGBl. 1963 II, lch. 602).

                           An Fhrainc

                     An Gironde ón bpointe ciliméadair (KP 48,50) go dtí an chuid de rinn an Ile de Patiras síos an sruth ón oileán, go dtí teorainn thrasnach na farraige arb é atá inti an líne ó Pointe de Grave go Pointe de Suzac;
                     an Loire ó Cordemais (KP 25) go dtí teorainn thrasnach na farraige arb é atá inti an líne ó Pointe de Mindin go Pointe de Penhoët;
                     an tSéin ó thosach Chanáil Tancarville go dtí teorainn thrasnach na farraige arb é atá inti an líne ó Rinn Hode, ar an mbruach deas, go dtí an pointe, ar an mbruach clé, mar a gcastar an leibhé atá beartaithe agus an cósta taobh thíos de Berville ar a chéile;
                     an Vilaine ó Dhamba Arzal go dtí teorainn thrasnach na farraige arb é atá inti an líne ó Pointe du Scal go Pointe du Moustoir;
                     Loch na Ginéive

                           An Ungáir

                     Loch Balaton

                           An Ísiltír

                     Dollard
                     Eems
                     Waddenzee: agus na naisc leis an Muir Thuaidh san áireamh
                     IJsselmeer: agus an Markermeer agus an Ijmeer san áireamh, ach gan an Gouwzee a bheith san áireamh
                     Nieuwe Waterweg agus an Scheur
                     Calland Kanaal siar ó chaladh Benelux
                     Hollands Diep
                     Breeddiep, Beerkanaal agus na calaí atá nasctha leis
                     Haringvliet agus Vuile Gat: agus na huiscebhealaí atá idir Goeree-Overflakkee ar thaobh amháin agus Voorne-Putten agus Hoeksche Waard ar an taobh eile san áireamh
                     Hellegat
                     Volkerak
                     Krammer
                     Grevelingenmeer agus Brouwerschavensche Gat: agus na huiscebhealaí uile atá idir Schouwen-Duiveland agus Goeree-Overflakkee san áireamh
                     Keten, Mastgat, Zijpe, Krabbenkreek, an Sceilt Thoir agus Roompot: agus na huiscebhealaí atá idir Walcheren, Noord-Beveland agus Zuid-Beveland ar thaobh amháin agus Schouwen-Duiveland agus Tholen ar an taobh eile san áireamh, ach gan Canáil na Sceilte go Réin a bheith san áireamh
                     An Sceilt agus an Sceilt Thiar agus a béal ag an bhfarraige: agus na huiscebhealaí atá idir Zeeland Fhlóndras ar thaobh amháin agus Walcheren agus Zuid-Beveland ar an taobh eile san áireamh, ach gan Canáil na Sceilte go Réin a bheith san áireamh

                           An Pholainn

                     Murlach Szczecin
                     Murlach Kamień
                     Murlach Wisła
                     Bá Puck
                     Taiscumar Włocławski
                     Loch Śniardwy
                     Loch Niegocin
                     Loch Mamry

                           An tSualainn

                        Lysekil – Orust – Tjörn

                     An limistéar a theorannaítear leis an mórthír, agus le líne ar threo-uillinn 170 céim ó Slaggön in Lysekil go Skaftölandet; líne ó threosholas Islandsberg go Lavösund; líne ar threo-uillinn 300 céim ó threosholas Lyr go dtí an mhórthír soir ó Mollösund; líne ón bpointe is faide ó dheas de Lyr go Björholmen; agus sa chuid thuaidh de Hakefjorden in aice leis an líne arb éard atá ann líne dhomhanleithid T 58 01,00.

                        Oileánra theas Göteborg

                     An limistéar a theorannaítear leis an mórthír nó le teorainn zón 3 agus le líne ón bpointe is faide siar de chalafort Arendal trí Knippelholmen; treosholas Rivö, treosholas uachtarach Rivö; rabhchán Känsö Torn; treosholas Kårholmen; agus ó threosholas Rättarens go Askims Nabbe.

                        Öregrund – Norrtälje

                     An limistéar idir an mhórthír agus Gräsö, a theorannaítear ó thuaidh leis an líne dhomhanfhaid trí sholas stiúrtha uachtarach Öregrund, agus a theorannaítear ionsar an bhfarraige le líne idir Äspskäret agus treosholas Råstensudde; líne trasna Singsundet; in aice na ndroichead trasna Fygdströmmen; líne ó Dejeudden trí threosholas Arholma go treosholas Tyvö.

                        Norrtälje – Nämdö

                     An limistéar a theorannaítear leis an mórthír nó le teorainn zón 2 nó 3 agus le líne ó threosholas Tyvö trí threosholas Idskärskobben; an pointe is faide siar de Svartlöga; treosholas Stenkobbsgrund, rabhchán Korsö; agus ón bpointe is faide siar de Nämdö go dtí an pointe is faide ó dheas de Björnö.

                        Dalarö – Torö

                     An limistéar a theorannaítear leis an mórthír agus le líne ó Klacknäset trí rabhchán Ornöhuvud; Näset in Ornö; an pointe is faide ó thuaidh de Utö; treosholas Utö; treosholas Älvsnabben; Norra Stegholmen; Yttre Gården; Valsudden ar Järflotta; agus ó Långsudden in Järflotta go dtí an pointe is faide soir de Torö.

                        Torö – Oxelösund

                     An limistéar a theorannaítear leis an mórthír nó le teorainn zón 3 agus le líne ó shéipéal Torö trí threosholas Fifång; treosholas Kockehällan; Lacka Torn; an pointe is faide soir de Kittelö; treosholas Trutbådan, treosholas Beten; agus ó rabhchán Femörehuvud go Svartudden ó thuaidh ó threosholas uachtarach Kungshamn.

                        Bråviken, Slätbaken agus oileánra Östergötland

                     An limistéar a theorannaítear leis an mórthír (in iarthar Bråviken ó dhroichead Hamnbron in Norrköping; in iarthar Slätbaken ó loc Mem), agus le líne ó threosholas Gullängsberget trí rabhchán Arkö; Marö kupa; rabhchán Kupa klint; an pointe is faide siar de Birkskär; agus ó rabhchán Gubbö kupa go Dalaudde ó dheas ó Orren.

                        Sunda láir Kalmar

                     An limistéar a theorannaítear leis an mórthír san iarthar, le Öland san oirthear, leis an líne dhomhanleithid T 56 51;00 ó thuaidh agus le líne ó rinn Dunö (ar an mórthír) go Beijerhamn in Öland ó dheas.

                        CAIBIDIL 2

                        Zón 3

                           An Bheilg

                     An Sceilt mhuirí (síos an sruth ó acarsóid oscailte Antuairp)

                           An Bhulgáir

                     An Danóib: ó rkm 845,650 go rkm 374,100

                           Poblacht na Seice

                     Lochanna damba: Brněnská (Kníničky), Jesenice, Nechranice, Orlík, Rozkoš, Slapy, Těrlicko, Žermanice agus Nové Mlýny III
                     Lochanna mianaigh gairbhéil ghainmhigh: Ostrožná Nová Ves agus Tovačov

                           An Ghearmáin

                                 An Danóib

                                 Ó Kelheim (km 2 414,72 ) go dtí an teorainn idir an Ghearmáin agus an Ostair ag Jochenstein

                                 An Réin, maille le Lampertheimer Altrhein (ó km 4,75 go dtí an Rijn), Altrhein Stockstadt-Erfelden (ó km 9,80 go dtí an Rijn)

                                 Ón teorainn idir an Ghearmáin agus an Eilvéis go dtí an teorainn idir an Ghearmáin agus an Ollainn

                                 An Elbe (Norderelbe), agus Süderelbe en Köhlbrand san áireamh

                                 Ó bhéal chanáil Elbe-Seiten go dtí teorainn íochtarach chalafort Hamburg

                                 Müritz

                           An Fhrainc

                                 An Adour ó Bec du Gave go dtí an fharraige;

                                 an Aulne ón loc ag Châteaulin go dtí teorainn thrasnach na farraige arb é atá inti Passage de Rosnoën;

                                 an Blavet ó Pontivy go dtí Pont du Bonhomme;

                                 Canáil Calais;

                                 an Charente ón droichead ag Tonnay-Charente go dtí teorainn thrasnach na farraige arb é atá inti an líne a théann trí lár an treosholais ‘síos an sruth’ ar an mbruach clé agus trí lár Fort de la Pointe;

                                 an Dordogne ón gcomhchumar leis an Lidoire go dtí Bec d’Ambès;

                                 an Garonne, ón droichead ag Castet en Dorthe go dtí Bec d’Ambès;

                                 an Gironde ó Bec d’Ambès go dtí an líne thrasnach ag KP 48,50 agus tríd an rinn is faide síos an sruth ó Ile de Patiras;

                                 an Hérault, ó chalafort Bessan go dtí an fharraige, a fhad le huasteorainn na hurthrá taoidmhire;

                                 an Isle, ón gcomhchumar leis an Dronne go dtí an comhchumar leis an Dordogne;

                                 an Loire, ón gcomhchumar leis an Maine go Cordemais (KP 25);

                                 an Marne, ón droichead ag Bonneuil (KP 169 bis 900) agus an loc ag St Maur go dtí an comhchumar leis an tSéin;

                                 an Réin

                                 an Nive, ó dhamba Haïtze ag Ustaritz go dtí an comhchumar leis an Adour;

                                 an Oise, ó loc Janville go dtí an comhchumar leis an tSéin;

                                 an Orb, ó Sérignan go dtí an fharraige, a fhad le huasteorainn na hurthrá taoidmhire;

                                 an Rhône, ó theorainn na hEilvéise go dtí an fharraige, ach gan an Petit Rhône a bheith san áireamh;

                                 an Saône, ó dhroichead Pont de Bourgogne ag Chalon-sur-Saône go dtí an comhchumar leis an Rhône;

                                 an tSéin, ón loc ag Nogent-sur-Seine go dtí tosach Chanáil Tancarville;

                                 an Sèvre Niortaise, ón loc ag Marans ag teorainn thrasnach na farraige atá os coinne an tí garda, go dtí a béal;

                                 an Somme ón imeall is faide síos an sruth ó dhroichead Pont de la Portelette ag Abbeville go tarbhealach an iarnróid ó Noyelles go Saint-Valéry-sur-Somme;

                                 an Vilaine, ó Redon (KP 89,345) go Damba Arzal;

                                 Loch Amance;

                                 Loch Annecy;

                                 Loch Biscarosse;

                                 Loch Bourget;

                                 Loch Carcans;

                                 Loch Cazaux;

                                 Loch Der-Chantecoq;

                                 Loch Guerlédan;

                                 Loch Hourtin;

                                 Loch Lacanau;

                                 Loch Orient;

                                 Loch Pareloup;

                                 Loch Parentis;

                                 Loch Sanguinet;

                                 Loch Serre-Ponçon;

                                 Loch Temple.

                           An Chróit

                     An Danóib: ó rkm 1 295 + 500 go rkm 1 433 + 100
                     Abhainn an Drava: ó rkm 0 go rkm 198 + 600
                     Abhainn an Sava: ó rkm 210 + 800 go rkm 594 + 000
                     Abhainn an Kupa: ó rkm 0 go rkm 5 + 900
                     Abhainn an Una: ó rkm 0 go rkm 15

                           An Ungáir

                     An Danóib: ó rkm 1 812 go rkm 1 433
                     Mosoni-Duna: ó rkm 14 go rkm 0
                     Szentendrei-Duna: ó rkm 32 go rkm 0
                     Ráckevei-Duna: ó rkm 58 go rkm 0
                     Abhainn an Tisza: ó rkm 685 go rkm 160
                     Abhainn an Dráva: ó rkm 198 go rkm 70
                     Abhainn an Bodrog: ó rkm 51 go rkm 0
                     Abhainn an Kettős-Körös: ó rkm 23 go rkm 0
                     Abhainn an Hármas-Körös: ó rkm 91 go rkm 0
                     Cainéal Sió: ó rkm 23 go rkm 0
                     Loch Velence
                     Loch Fertő

                           An Ísiltír

                     An Réin
                     Sneekermeer, Koevordermeer, Heegermeer, Fluessen, Slotermeer, Tjeukemeer, Beulakkerwijde, Belterwijde, Ramsdiep, Ketelmeer, Zwartemeer, Veluwemeer, Eemmeer, Alkmaardermeer, Gouwzee, Buiten IJ, Afgesloten IJ, Noordzeekanaal, calafort IJmuiden, limistéar calafoirt Rotterdam, Nieuwe Maas, Noord, Oude Maas, Beneden Merwede, Nieuwe Merwede, Dordsche Kil, Boven Merwede, Waal, Canáil Bijlandsch, Boven Rijn, Canáil Pannersdensch, Geldersche IJssel, Neder Rijn, Lek, Canáil Amstardam go Réin, Veerse Meer, Canáil Schelde go Réin a fhad lena béal ag an Volkerak, Amer, Bergsche Maas, an Meuse taobh thíos de Venlo, Gooimeer, Europort, Calandkanaal (an chuid taobh thoir de chalafort Benelux), Hartelkanaal

                           An Ostair

                     An Danóib: ón teorainn idir an Ostair agus an Ghearmáin go dtí an teorainn idir an Ostair agus an tSlóvaic
                     Inn: óna béal go Stáisiún Cumhachta Passau-Ingling
                     Traun: óna béal go dtí an pointe 1,80 km
                     Enns: óna béal go dtí an pointe 2,70 km
                     March: go dtí an pointe 6,00 km

                           An Pholainn

                     Abhainn an Biebrza, ó inbhear Chainéal Augustowski go hinbhear abhainn an Narwia
                     Abhainn an Brda, ón nasc idir í agus Cainéal Bydgoski in Bydgoszcz go hinbhear abhainn an Wisła
                     Abhainn an Bug, ó inbhear abhainn an Muchawiec go hinbhear abhainn an Narwia
                     Loch Dąbie, a fhad leis an teorainn idir í agus na huiscí farraige inmheánacha
                     Cainéal Augustowski, ón nasc idir é agus abhainn an Biebrza go dtí teorainn an Stáit, maille leis na lochanna atá ar feadh chúrsa an Chainéil sin
                     Cainéal Bartnicki, ó Loch Ruda Woda go Loch Bartężek, maille le Loch Bartężek
                     Cainéal Bydgoski
                     Cainéal Elbląski ó Loch Druzno go Loch Jeziorak agus Loch Szeląg Wielki, maille leis na lochanna sin agus na lochanna ar feadh chúrsa an Chainéil, agus mionbhealach a théann i dtreo Zalewo, ó Loch Jeziorak go Loch Ewingi, agus iad sin san áireamh
                     Cainéal Gliwicki maille le Cainéal Kędzierzyński
                     Cainéal Jagielloński, ón nasc idir é agus abhainn an Elbląg go dtí abhainn an Nogat
                     Cainéal Łączański
                     Cainéal Ślesiński maille leis na lochanna ar feadh chúrsa an Chainéil sin agus Loch Gopło
                     Cainéal Żerański
                     Abhainn an Martwa Wisła, ó abhainn an Wisła in Przegalina a fhad leis an teorainn idir í agus na huiscí farraige inmheánacha
                     Abhainn an Narew, ó inbhear abhainn an Biebrza go hinbhear abhainn an Wisła, maille le Loch Zegrzyński
                     Abhainn an Nogat, ó abhainn an Wisła go hinbhear Mhurlach Wisła
                     Abhainn an Noteć (uachtarach), ó Loch Gopło go dtí an nasc idir é agus Cainéal Górnonotecki, agus Cainéal Górnonotecki agus abhainn an Noteć (íochtarach) ón nasc idir í agus Cainéal Bydgoszcz go hinbhear abhainn an Warta
                     Abhainn Nysa Łużycka, ó Gubin go hinbhear abhainn an Odra
                     Abhainn an Odra, ó bhaile Racibórz go dtí an nasc idir í agus abhainn an Odra Thoir, a iompaíonn go habhainn an Regalica ó Phasáiste Klucz-Ustowo, maille leis an abhainn sin agus a taobhchraobhacha uile a fhad le Loch Dąbie maille le mionbhealach de chuid abhainn an Odra ó loc Opatowice go dtí an loc i gcathair Wrocław
                     Abhainn an Odra Thiar, ó chora in Widuchowa (704,1 km d’abhainn an Odra) go dtí an teorainn idir í agus na huiscí farraige inmheánacha, maille lena taobhchraobhacha chomh maith le pasáiste Klucz-Ustowo a nascann abhainn an Odra Thoir agus abhainn an Odra Thiar
                     Abhainn an Parnica agus pasáiste Parnicki ó abhainn an Odra Thiar go dtí an teorainn idir í agus na huiscí farraige inmheánacha
                     Abhainn an Pisa, ó Loch Roś go hinbhear abhainn an Narew
                     Abhainn an Szkarpawa, ó abhainn an Wisła go hinbhear Mhurlach Wisła
                     Abhainn an Warta, ó Loch Ślesińskie go hinbhear abhainn an Odra
                     Wielkie Jeziora Mazurskie lena gcuimsítear na lochanna atá nasctha le chéile ag aibhneacha agus cainéil agus arb é atá iontu príomhbhealach ó Loch Roś (agus é sin san áireamh) in Pisz go Cainéal Węgorzewo (agus é sin san áireamh) in Węgorzewo, maille le loch Seksty, loch Mikołajskie, loch Tałty, loch Tałtowisko, loch Kotek, loch Szymon, loch Szymoneckie, loch Jagodne, loch Boczne, loch Tajty, loch Kisajno, loch Dargin, loch Łabap, loch Kirsajty agus loch Święcajty, maille le Cainéal Giżycki agus Cainéal Niegociński agus Cainéal Piękna Góra, agus mionbhealach ó Loch Ryńskie (agus é sin san áireamh) in Ryn go Loch Nidzkie (suas go 3 km, áit a bhfuil an teorainn idir an loch agus tearmann dúlra ‘Loch Nidzkie’), maille le loch Bełdany, loch Guzianka Mała agus loch Guzianka Wielka
                     Abhainn an Wisła ó inbhear abhainn an Przemsza a fhad leis an nascphasáiste go dtí Cainéal Łączański maille leis an gcuid ó inbhear an Chainéil sin in Skawina go hinbhear abhainn an Wisła go Bá Gdańsk, ach gan Taiscumar Włocławek a bheith san áireamh

                           An Rómáin

                     An Danóib: ó theorainn na Seirbia agus na Rómáine (km 1 075) go dtí an Mhuir Dhubh ar chraobhchainéal Sulina
                     Canáil na Danóibe chun na Mara Duibhe (64,410 km ar fad): ón gcumar leis an Danóib, ag km 299,300 den Danóib ag Cernavodă (agus km 64,410 den Chanáil, dá réir sin), go calafort Constanta Agigea Theas (km 0 den Chanáil)
                     Canáil Poarta Albă-Midia Năvodari (34,600 km ar fad): ón gcumar le Canáil na Danóibe chun na Mara Duibhe ag km 29,410 go Poarta Albă (agus km 27,500 den Chanáil, dá réir sin) go Calafort Midia (km 0 den Chanáil)

                           An tSlóvaic

                     An Danóib: ó rkm 1 880,26 go rkm 1 708,20
                     Canáil na Danóibe: ó rkm 1 851,75 go rkm 1 811,00
                     Abhainn an Váh: ó rkm 0,00 go rkm 70,00
                     Abhainn an Morava: ó rkm 0,00 go rkm 6,00
                     Abhainn an Bodrog: ó rkm 49,68 go rkm 64,85
                     Lochanna damba: Oravská Priehrada, Liptovská Mara, Zemplínska Šírava

                           An tSualainn

                        Loch Mälaren

                        Saltsjön, calafoirt Stócólm agus Värmdölandet

                     An limistéar ó bhéil Loch Mälaren i Stócólm, ag Norrström, Slussen agus Hammarbyslussen faoi seach, a theorrainnítear leis an mórthír agus droichead Lidingöbron, agus le líne ar threo-uillinn 135-315 chéim trí threosholas Elfviksgrund; líne idir Mellangårdsholmen agus Högklevsudde in Baggensfjärden; Örsundet idir Ingarö agus Fågelbrolandet; líne ó Rönnäsudd trí threosholas Tegelhällan agus treosholas Runö go Talatta in Djurö; líne trasna Vindöström idir Vindö agus Värmdölandet; agus, thairis sin, leis na hoileáin sa limistéar.

                        Canáil Södertälje agus calafoirt Södertälje

                     Canáil Södertälje agus calafoirt Södertälje, an chuid díobh atá idir loc Södertälje ar an taobh thuaidh agus líne dhomhanleithid 59° 09′ 00″ T ar an taobh theas.

                        Canáil Trollhätte, Göta älv agus Nordre älv

                     An limistéar ón líne dhomhanleithid trí rabhchán Bastungsgrunden sa chuid theas de Loch Vänern go droichead Älvsborg agus abhainn an Nordre älv go dtí an líne dhomhanfhaid trí O 11° 45′ 00″.

                        Canáil Göta

                     San oirthear ó loc Mem go droichead Motala, agus Loch Asplången, Loch Roxen agus Loch Boren san áireamh; san iarthar ón líne dhomhanfhaid trí threosholas Rödesund Norra Yttre ag Karlsborg go loc Sjötorp, agus an loch-chóras a dtéann an chanáil tríd san áireamh.

                                 (1)

                                 I gcás soithí a bhfuil a gcalafort baile i Stát eile, ní mór aird a thabhairt ar Airteagal 32 de Chonradh Ems-Dollart an 8 Aibreán 1960 (BGBl. 1963 II, lch. 602).

               ”

            IARSCRÍBHINN II

                     “IARSCRÍBHINN II
                     ÍOSCHEANGLAIS THEICNIÚLA IS INFHEIDHME I dTACA LE hÁRTHAÍ AR UISCEBHEALAÍ INTÍRE ZÓIN 1, 2, 3 AGUS 4
                     Is iad na ceanglais theicniúla a leagtar amach in ES-TRIN 2021/1 na ceanglais theicniúla is infheidhme i dtaca le hárthaí.

               ”